
	PRIJEDLOG
KLASA: 245-02/26-01/2
URBROJ: 2176-4-01-26-1
Novska, 30. listopada 2026.

Na temelju članka 13. stavka 1. Zakona o zaštiti od požara (»Narodne novine«, broj 92/10 i 114/22) i članka 37. Statuta Grada Novske (»Službeni vjesnik«, broj 8/21 i 13/23), Gradsko vijeće Grada Novske na 10. sjednici održanoj 30. listopada 2026. godine donijelo je


ODLUKU
o donošenju Procjene ugroženosti od požara i tehnološke eksplozije za područje Grada Novske


Članak 1.

Donosi se Procjena ugroženosti od požara i tehnološke eksplozije za područje Grada Novske, izrađena u svibnju 2026. godine. Izrađivač Procjene je Ustanova za obrazovanje odraslih DEFENSOR, Augusta Šenoe 3, Varaždin.

Članak 2.

Procjena ugroženosti od požara i tehnološke eksplozije za područje Grada Novske iz članka 1. ove Odluke sastavni je dio ove Odluke.

Članak 3.

Ova Odluka stupa na snagu osmoga dana od dana objave u »Službenom vjesniku« Grada Novske.


SISAČKO-MOSLAVAČKA ŽUPANIJA
GRAD NOVSKA
GRADSKO VIJEĆE


Predsjednik Gradskog vijeća	

   Ivica Vulić		




OBRAZLOŽENJE

Procjena ugroženosti od požara i tehnološke eksplozije stručna je podloga za donošenje Plana zaštite od požara sukladno članku 13. Zakona o zaštiti od požara. Njome se utvrđuju postojeće stanje, izvori opasnosti te potrebne tehničke i organizacijske mjere zaštite od požara.

Procjenu za područje Grada Novske izradila je Ustanova za obrazovanje odraslih DEFENSOR iz Varaždina u svibnju 2026. godine. Vatrogasna zajednica Grada Novske dala je 24. lipnja 2026. godine pozitivno prethodno mišljenje na dio Procjene koji se odnosi na organizaciju vatrogasne djelatnosti. Ministarstvo unutarnjih poslova, Ravnateljstvo civilne zaštite, Područna služba civilne zaštite Sisak, Odjel za inspekciju, dalo je mišljenje da je Procjena prihvatljiva, KLASA: 245-02/26-25/426, URBROJ: 511-01-364-26-2, od 9. srpnja 2026. godine.

Slijedom navedenoga predlaže se Gradskom vijeću Grada Novske donošenje ove Odluke.


PROČELNIK		

Mišo Tušek, dipl. ing. geod.	 

